SUR L'HISTOIRE DU XIII SIÈCLE. 51 
Le 2 avril 1297 (v. st.), Michel As Clokettes et Jacques Beck annon- 
cent au comte de Flandre que le pape leur a fait bon accueil, en leur par- 
lant de l'affection qu'il avait toujours eue pour la maison de Flandre. En 
ce moment, Boniface VIIT faisait assiéger le château des Colonna, et mul- 
tipliait les précautions pour se mettre à l'abri de leurs tentatives. 
Très-chiers sires, nous Mikius, vo chapelains, et Jaques Beck, vos clers, vous fai- 
sons assavoir que nos chiers et amés sires mesire Philippes vos fieus, conte de Thiette et 
de Loreth, et madame la contesse se fame, estoient en court de Romme, quant je Mikius 
venoie en ledite court, et avoient jà parlet à nostre sengneur le pape, et principalement 
de vostre besoingne, de qui il avoit bonne response, et puis, sire, que jou Mikius estoie 
venu, le meisme jour de me venue fui-ge en le présence de nostre seigneur le pape et 
lui présentoie vos lettres, en la présence doudi vostre amé fil et de maistre Jaquemon, 
vo clerck desusdi, et lui monstroie par paroles, soulant chou que Dius le me ministra, 
vo besoingne, qui moult bonnement me oï. Et me respondit moult avenanment, sir, pour 
vous, et récitoit, sir, le grand affection et l'amour qu'il avoit de lons tans à le maison 
de Flandre et à vous , et disoit que bonement il feroit, se Diu plaist, que vos besoingnes 
revenroient en bon point, puisque li estat des besoingnes des rois de France et d'En- 
gleterre venroient en sa main pour ordener. Et il ne cuide mie qu'il se doivent partir 
de lui sans bonne pais, et moult bonement il se maintenoïit envers monseigneur Philippe 
vostre fils. Et, très-chier sire, nous visitames puis chest di tous les cardenaus, et leur pré- 
sentames vos lettres, et leur disimes vostre besoingne pour vous, en recommandans à 
eaus, dont chascun, à part lui, nous a moult bonnement respondu pour vous, et nous ont 
promis de conserver vostre estat et vostre honneur et le honneur de vostre maison de 
Flandre, à leur pooir, et, devant che, les avoit vissités lidis vos chiers fis, qui nous dist 
que moult convenable response il avoit d’eaus. Or doinst Dius que la besoingne vienne 
à bonne fin et honnerable, ensi comme nous en avoins grand espéranche. Et, très-chiers 
sirs, sachiez que mesir Philippe, vosdis fius, s’estoit partis de court, quand ces lettres 
furent faites, avoec le duc de Calabre, fil au roy Charles, qui estoit venus à court au 
mandement le pape, et est retournés en ses pas, et revenra aussitost qu'il saura les novèles 
de la venue de nos seigneurs, qui pour vous venront à court. Et on ne savoit encore 
auquel liu li court sera en estei. Et il convient, sire, que chil qui viènent de par vous 
viègnent bien enfourmei et bien pourveu ; car pour le partie adverse venront moult grand 
gent. Et, sire, savoir devés que li cours de Romme est moult désirans et qui besoingner 
vielt ?, il convient qu'il fache moult de dons, de promesses et de obligations, et meisme- 
ment en teil besoingne qui si grans est que vous savés, en laquèle il ne convient mie, 
quand à ore, espargnier. Et nous avons pourvus, sire, pour vous en la court les miudres 
1 Selon. 
? Veut. 
